* லிஃப்டில் ஆபத்து ஏற்படுவதற்கு முதல் காரணம், கவனக்குறைவு. எந்தவொரு மெஷினரியையும் 45 நாள்களுக்கு ஒருமுறை அதன் இயக்கத்தைப் பரிசோதிக்க வேண்டும். வருடத்துக்கு இரண்டு முறை சர்வீஸ் செய்ய வேண்டும். ஆனால், சர்வீஸ் செய்வதற்கு ஐம்பதாயிரம் முதல் ஒரு லட்சம் வரை செலவாகும் என்பதால், பல நிறுவனங்களும், வணிக வளாகங்களும் இதைக் கண்டுகொள்வதே இல்லை. லிஃப்ட் பார்ப்பதற்குப் புதிதாக இருக்கும். ஆனால், அதன் இணைப்புகளில் சிறிய அளவில் பழுது இருக்கலாம். அதைக் கண்டுபிடித்து சரிசெய்யாமல், அப்படியே பயன்படுத்தும்போது பிரச்னை உண்டாகிறது. கிட்டத்தட்ட டூவீலரின் பிரேக் ஒயர் போலத்தான் இதுவும்.